डार्कजोन के नलकूपों को मिले बिजली कनेक्शन : बेनीवाल
डार्कजोन के नलकूपों को मिले बिजली कनेक्शन : बेनीवाल
जयपुर |डार्कजोन मेंनागौर सहित प्रदेशभर में अवैध कनेक्शनों से संचालित नलकूपों को बिजली कनेक्शन देने के लिए खींवसर विधायक हनुमान बेनीवाल ने सदन में मुद्दा उठाते हुए मांग रखी कि इन्हें बिजली कनेक्शन जारी किये जाए। उन्होंने कहा कि ये अधिकांश 2004 से पहले के नलकूप हैं, ऐसे में इन किसानों से शपथ पत्र लेकर कनेक्शन जारी किए जा सकते हैं। इससे किसानों को फायदा होगा। सरकार को अरबों रुपए में राजस्व आय होगी और बिजली चोरी भी खत्म होगी।
ेनीवाल ने कहा कि खींवसर, नागौर, ओसियां, लोहावट भोपालगढ़ सहित प्रदेश के 37 वृतों में करीब डेढ़ लाख नलकूप बिना वैध कनेक्शनों के संचालित है। प्रदेश में हाईकोर्ट के आदेश से डार्कजोन 2004 से लागू हुआ था लेकिन डार्क जोन से पहले खोदे गए नलकूपों में कनेक्शन नहीं होने की वजह से किसान परेशान है। बिजली विभाग के अफसर एक से दो लाख रुपए की रिश्वत लेकर इनके कनेक्शन देते हैं। बिजली कनेक्शन के लिए किसान को पटवारी आदि की रिपोर्ट लेकर आने जैसी प्रक्रिया से भी गुजरना पड़ रहा है। हालांकि बेनीवाल की इस बात पर संसदीय कार्यमंत्री राजेंद्र राठौड़ ने कहा कि न्यायालय ने जिन कनेक्शनों को बंद करा रखा है, बेनीवाल उन्हें नियमित कराने की मांग कर रहे है। इसी मुद्दे पर सदन में किरोड़ीलाल मीणा ने कहा कि पूर्ववर्ती सरकार में चंद्रभान चोर योजना चली थी, विद्युत योजना में वह लाइन पकड़ ले सरकार भी। इस तरह से बिजली चोरी रुकेगी और बिजली कंपनियों की आय बढ़ेगी।
hin_Deva hin_Deva hin_Deva hin_Deva